ফ্রান্স
ফ্রান্স যার সরকারী নাম ফরাসি প্রজাতন্ত্র ( "ফ্রঁস্‌" বা République Française "রেপ্যুব্লিক্‌ ফ্রঁসেজ়্‌" ) ইউরোপের একটি রাষ্ট্র। এটি ঐতিহাসিক ও সাংস্কৃতিক দিক থেকে পশ্চিমা বিশ্বের সবচেয়ে গুরুত্বপূর্ণ জাতিগুলির একটি। ফ্রান্স আন্তর্জাতিক ক্ষেত্রেও ব্যাপক প্রভাব বিস্তার করেছে; বিশ্বের প্রায় সর্বত্র এর প্রাক্তন উপনিবেশগুলি ছড়িয়ে আছে। আটলান্টিক মহাসাগর, ভূমধ্যসাগর, আল্পস পর্বতমালা ও পিরিনীয় পর্বতমালা-বেষ্টিত ফ্রান্স বহুদিন ধরে উত্তর ও দক্ষিণ ইউরোপের মাঝে ভৌগোলিক, অর্থনৈতিক ও ভাষিক সংযোগসূত্র হিসেবে ভূমিকা পালন করে আসছে।
ফরাসি বিপ্লবে নারী
সিভিল কন্সটিটিউশন অব দ্য ক্লার্জি এবং অবখ্রিস্টায়ন আন্দোলনের বিরুদ্ধে মহিলাদের এই দৃঢ় প্রতিরোধ ক্যাথোলিক চার্চকে একটি গুরুত্বপুর্ণ সামাজিক প্রতিষ্ঠান হিসেবে পুনরায় তুলে ধরতে সাহায্য করেছিল। বিপুল সংগ্রামের মধ্যেও এই মহিলারা অবশেষে চার্চের ক্ষমতা এবং তার পাশাপাশি চিরাচরিত পারিবারিক জীবন ও সামাজিক স্থিরতা পুনঃপ্রতিষ্ঠা করতে সক্ষম হয়েছিল। এই ঘটনার প্রতিফলন সহজেই চোখে পড়ে ১৮০১-এর -এর সময়, যখন আনুষ্ঠানিকভাবে ক্যাথোলিক চার্চকে ফ্রান্সে পুনঃপ্রতিষ্ঠিত করা হয়। অবিখ্রিস্টায়ন বা রাষ্ট্র নিয়ন্ত্রিত ধর্মের বিরুদ্ধে আংশিকভাবে ধর্মপ্রাণ এই প্রতিবিপ্লবী মহিলাদের বহু বছরের প্রচেষ্টার ফল ছিল এই আইনটি।